Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 235

8. táblázat: tömörítési kódok Tömörítés típusa Kód Nincs tömörítés NONE Wavelet/Scalar Quantization (IAFIS-IC-0110) WSQ JPEG 2000 J2K 7.1.12 13.012 mező: bit/pixel (BPX) Ez a kötelező ASCII mező jelöli egy pixel ábrázolásához használt bitek számát. A normális, „0” és „255” közti szürkeskálás értékekre a mező „8”-at tartalmaz. Az ebben a mezőben lévő bármely, 8-nál nagyobb szám megnövelt precizitású szürkeskálás pixelt jelöl. 7.1.13 13.013 mező: ujj/tenyér-pozíció (FGP) Ez a kötelező, címkézett mező a látensképpel egyező egy vagy több lehetséges ujj- vagy tenyérpozíciót tartalmazza. Az ismert, vagy legvalószínűbb ujjpozíciónak megfelelő decimális kódszámot a 3.2-es, a legvalószínűbb tenyérpozíciót pedig az 5.3 táblázatból kell venni, és egy- vagy kétkarakteres ASCIIalmezőként bevinni. A további ujj- és/vagy tenyérpozíciókra az alternatív pozíciókódok almezőként, az „RS” szeparátor-karakterrel elválasztva történő bevitelével lehet hivatkozni. Az „ismeretlen ujjat” jelölő „0” kódot minden, 1-től 10-ig terjedő ujjpozícióra alkalmazni kell. Az „ismeretlen tenyeret” jelölő „20”-as kódot minden felsorolt tenyérnyomat-pozícióra alkalmazni kell. 7.1.14 13.014-019 mezők: fenntartva későbbi definiálásra (RSV) Ezek a mezők ezen szabvány későbbi módosításaiba való beillesztésre vannak fenntartva. A jelenlegi verzióban egyik mezőt sem kell használni. Ha mégis bármelyikük jelen van, nem kell figyelembe venni. 7.1.15 13.020 mező: kommentár (COM) Ezt az opcionális mezőt kommentár, vagy más ASCII szöveges információnak a látenskép-adatokhoz való beillesztésére lehet használni. 7.1.16 13.021-199 mezők: fenntartva későbbi definiálásra (RSV) Ezek a mezők ezen szabvány későbbi módosításaiba való beillesztésre vannak fenntartva. A jelenlegi verzióban egyik mezőt sem kell használni. Ha mégis bármelyikük jelen van, nem kell figyelembe venni. 2007/147/II. szám 7.1.17 13.200-998 mezők: felhasználó által definiált mezők (UDF) Ezek a mezők a felhasználó által definiálhatóak. Méretüket és tartalmukat a felhasználó határozza meg, és összhangban kell állniuk a fogadó szervezettel. Ha használják őket, ASCII szöveges információkat tartalmaznak. 7.1.18 13.999 mező: képadatok (DAT) Ez a mező egy felvett látenskép összes adatát tartalmazza. Mindig a 999-es mezőszámot kell hozzárendelni, és a rekord utolsó fizikai mezőjének kell lennie. A „13.999:”-t például egy binárisan jelölt képadat követ Alapesetben a tömörítetlen szürkeskálás adatok minden pixelét nyolc bitre (256 szürke színárnyalatra) kell méretezni. Ha a BPX mezőben levő érték nagyobb vagy kisebb, mint „8”, a pixel leírásához szükséges bájtok száma eltérő lesz. Tömörítés esetén a pixeladatokat a GCA mezőben meghatározott tömörítési eljárással kell tömöríteni. 7.2 A 13. típusú, változó felbontású látenskép-rekord vége A konzisztencia érdekében a 13.999 mező adatai után közvetlenül egy „FS” szeparátort kell használni a következő logikai rekordtól való elválasztására. A szeparátort bele kell érteni a 13. típusú rekord hosszúsági mezőjébe. 8.

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes